**tudás-élmény alapú programok, vetélkedők, versenyek szervezéséhez igénybe vehető egyedi támogatás igénylése 2016**

**A Nemzeti Fejlesztési Minisztérium Európa legnagyobb közlekedéssel összefüggő környezetvédelmi kampányához csatlakozva szemléletformáláshoz kapcsolódó egyedi támogatási lehetőséget hirdet.**

65 millió forint vissza nem térítendő támogatással hozzá kíván járulni a településeken szervezett 2016. évi Európai Mobilitási Hét, illetve Autómentes Nap megtartásához kapcsolódó tudás-élmény alapú programok, vetélkedők, versenyek szervezéséhez.

A vissza nem térítendő támogatást 2016. július 20-ától 2016. augusztus 12-ig egyedi kérelem benyújtásával igényelhetik az önkormányzatok és önkormányzati tulajdonban álló szervezetek.

A határidőt követően, valamint hiányosan kitöltött egyedi támogatási kérelmek alapján nem áll módunkban támogatást nyújtani.

Az egyedi támogatások a beérkezés sorrendjében kerülnek feldolgozásra, illetve a beérkezés sorrendjében részesíthetőek támogatásban a rendelkezésre álló forrás erejéig.

Az egyedi támogatási kérelem benyújtásának feltétele az egyedi támogatási kérelem adatlap hiánytalan kitöltése, cégszerű aláírása és elektronikus benyújtása, továbbá az egyedi támogatási kérelmet aláíró személy aláírási címpéldányának vagy banki bejelentő kartonjának elektronikus benyújtása az automentes@nfsi.hu email címre. A támogatás igénybevételének feltétele továbbá az Európai Mobilitási Hét kampányhoz való csatlakozás.

Az egyedi támogatás részletes tájékoztató anyaga és a kitöltendő dokumentumok a letölthető anyagok alatt, illetve az egyedi kérelmek kezelésében közreműködő Nemzeti Fejlesztési és Stratégiai Intézet Kft. honlapján, a [http://nfsi.hu/](http://nfsi.hu/%20) elérhetőségen lesznek megtalálhatóak.

**Letölthető anyagok:**

[Tájékoztató](http://emh.kormany.hu/download/f/12/61000/2016%20%C3%A9vi_EMH_kreativ%20p%C3%A1ly%C3%A1zati%20felh%C3%ADv%C3%A1s_.pdf) a 2016. évi szemléletformálási programokhoz nyújtható egyedi támogatásról

Adatlap egyéni támogatás igényléséhez